hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en sk hu hu hu hu hu en en hu hu sk hu hu
A lézeres látásjavítás egyre több ember számára jelent elérhető alternatívát a szemüveggel, kontaktlencsével szemben. A lézeres szemműtétek gyökerei már a 18. század végére, a 19. század elejére visszanyúlnak.
Az első próbálkozások természetesen kezdetlegesek voltak, de már ekkor felismerték, hogy a szaruhártya alakjának változtatásával korrigálhatók a szem fénytörési hibái. Ekkor még nem volt megbízható, alkalmazható módszer a látás javítására, de a problémát már fel tudták mérni.
Először az 1950-es években végeztek el olyan kezelés, amely ha kezdetlegesen is, de a ma is alkalmazott lézeres látásjavító eljárásokhoz hasonló volt. Ekkor a japán Sato végzett bemetszést a szaruhártyán, hogy azt megváltoztatva javítsa a látást. Ezt fejlesztette tovább a szovjet Fjodorov az 1970-es években, de a megoldások még nem voltak biztonságosak, és sok szövődménnyel jártak.
Ezeket követte a PRK felfedezése, melyet 1983-ban végeztek el először. A kezelés olyan jónak bizonyult, hogy ma is előszeretettel alkalmazzák, megállja a helyét a mai kezelések között is. Hátránya, hogy a szemműtét utáni 3 napban fájdalom, kellemetlen érzés léphet fel, amíg a szaruhártya újrahámosodik. Ennek ellenére a kezelés teljesen biztonságos.
Ezt a 3 napos kellemetlenséget lehet kiküszöbölni a LASIK kezelésekkel, amelyet 1990-ben végeztek először. Hátránya, hogy kevésbé biztonságos, mint a PRK, bár kellemetlenséggel nem jár.
A két módszer előnyeit foglalja magában a FEMTO kezelés, amely nem csak biztonságos, hanem fájdalommentes, kellemetlenségektől mentes is. Hátránya, hogy két lézerre van szükség az elvégzéséhez, így drágább, mint a PRK vagy a LASIK.
Mi is az a fuvarozás?
A fuvarozás, a szállítmányozással egyetemben, a logisztika része. A logisztika feladata a mozgás optimális megvalósítása, általában, ami mozgatásra kerül, az pl. áru, információ, pénz, munkaerő stb. A fuvarozás ennek a mozgatásnak a tényleges megvalósítása, a szállítmányozás pedig az optimális mozgás megszervezése.
A fuvarozás során a fuvarozó szerződéssel, díj ellenében végzi el az áru egyik helyről a másikra történő eljuttatását, szállítását, fuvarozását. A fuvarozó nem csak a szállítást, hanem más feladatokat, pl. rakodás, csomagolás stb., is elvégezhet. A fuvarozás kezdőpontja általában a termelési vagy rakodási hely, a célpont pedig a felhasználási hely. A fuvarozás történhet közúton, vasúton, vízen és levegőben is.
A közúton történő fuvarozás a legnépszerűbb, köszönhetően annak, hogy közúton a legtöbb kezdőpont és célpont is megközelíthető. A vasúti fuvarozás gazdaságosabb, azonban gyakran a vasútállomásig másik módszerrel kell elszállítani az árukat. Hasonló a helyzet a vízi és a légi fuvarozás esetén is, ugyanis a kikötőkhöz, repterekhez el kell juttatnunk az árunkat ahhoz, hogy ki tudjuk használni a bennük rejlő lehetőségeket.
A fuvarozás lehet belföldi és nemzetközi is. A nemzetközi fuvarozás esetén a szállítmányozó személyének fontossága felértékelődik, ugyanis szükség van más országok szabályainak, előírásainak ismeretére.
A fuvarozás történhet saját árut mozgatva, de más áruját fuvarozva is. Ez a másik fél a fuvaroztató, aki egy másik vállalkozót bíz meg, aki díjazás ellenében, és szerződésekkel alátámasztva végzi magát az áru mozgatását, a fuvarozást.
A tartalom elkészítése honlapkészítés során
Sokan vannak, akik úgy gondolják, hogy a honlapkészítés annyiból áll, hogy keresnek egy céget, amely elkészíti a weboldalt, amelyet minimális szöveggel feltöltve kész is vagyunk. Maga a weboldal azonban csak az egyik fele a feladatoknak, a másik a szövegek, a tartalom tudatos elkészítése.
A legfontosabb, amit sokan elrontanak, hogy nem a látogatókat szem előtt tartva készítik a weboldalt. Nem biztos, hogy ami egy cégtulajdonos számára megfelelő tartalmat jelent, az a látogatók számára is kielégítő lesz, mivel a látogatók általában kevesebb információval, tudással rendelkeznek, mint azok, akik a honlapot készítik, üzemeltetik.
Az első lépés a megfelelő navigáció. Ugyan ez a design részhez is tartozik, azonban hiába van kiváló tartalommal feltöltve a honlap, ha nem találnak rá a látogatók, amikor megérkeznek oldaladra.
A szövegek nyelvezete legyen érthető a célközönség számára. Legtöbb vállalkozás ügyfeleket, vásárlókat akar megszólítani, ők viszont legtöbb esetben nem ismerik a szakszavakat, szakkifejezéseket.
Szintén a tartalommal kapcsolatos, hogy honlapod minden releváns, fontos információt tartalmazzon, amire a látogatóknak szüksége lehet. Ez azt jelenti, hogy a vállalkozásod legyen részletesen bemutatva, mivel foglalkozol, milyen referenciáid vannak, korábbi ügyfelektől vélemény, elérhetőségek, nyitvatartási idő stb.
A keresőoptimalizálásra is figyelni kell, mivel ennek segítségével fognak látogatók érkezni weboldaladra, a szövegek legyenek egyediek, optimalizáltak.
Az EU-s pályázatok bemutatása
Sokszor hallhatjuk, láthatjuk, hogy egy vállalkozás uniós pályázatok segítségével fejlődik, épít telephelyet, szerez be eszközöket, vagy akár készíttet honlapot, webáruházat. Cikkünkben a pályázati lehetőségek alapjait mutatjuk be röviden.
Az EU elsősorban az alábbi hat területen járul hozzá a fejlődéshez pályázatokkal: kutatásfejlesztés és innováció, mezőgazdaság és vidékfejlesztés, foglalkoztatás és társadalmi befogadás, regionális és városfejlesztés, tengerügyi és halászati politika, humanitárius segítségnyújtás.
A pályázati összegeket az EU biztosítja, de a támogatásokat az adott országok kormánya ítéli meg a pályázóknak, valamint ők végzik az ellenőrzéseket is.
A Széchenyi 2020 program
Hazánkban a pályázatokkal az ún. Széchenyi 2020 program foglalkozik, aminek célja az elkövetkező tíz évben a gazdasági növekedés helyreállítása és megalapozása az öregedő társadalom ellenére.
A teljes program kisebb, ún. operatív programokra van bontva, amik feladata, hogy leszűkítsék, csoportosítsák a pályázati lehetőségeket 10 téma alapján. Ezek a programok:
Gazdaságfejlesztési és Innovációs Operatív Program (GINOP)
Terület- és Településfejlesztési Operatív Program (TOP)
Versenyképes Közép-Magyarország Operatív Program (VEKOP)
Emberi Erőforrás Fejlesztési Operatív Program (EFOP)
Környezeti és Energiahatékonysági Operatív Program (KEHOP)
Integrált Közlekedésfejlesztési Operatív Program (IKOP)
Közigazgatás- és Közszolgáltatás Fejlesztési Operatív Program (KÖFOP)
Rászoruló Személyeket Támogató Operatív Program (RSZTOP)
Magyar Halgazdálkodási Operatív Program (MAHOP)
Kézműves hobbik kevés pénzből
A kézműves hobbik rendkívül népszerűek manapság, rengetegen töltik szabadidejüket valamilyen kézműves tevékenységgel. Sokszor előfordul, hogy a minőségi alapanyagokért egy kisebb vagyont ki kell fizetni. De milyen lehetőségeink vannak, ha kis ráfordítással szeretnénk magunkat jól érezni? Ezt fogjuk megvizsgálni.
Az ékszerkészítés különféle módszerei virágkorukat élik, köszönhetően a könnyen beszerezhető alapanyagoknak, és az interneten fellelhető számtalan segédletnek, fórumnak. Ennek egyik legnépszerűbb formája a gyöngyfűzés. Mivel nincs hozzá szükség drága eszközökre, alapanyagokra, így pár száz forintból már minőségi nyakláncot, karkötőt lehet készíteni.
Azt hihetnénk, hogy a kötés az idősebb nők mestersége, hobbija, azonban a fiatalok körében is egyre jobban elterjed. Szintén mindent megtalálhatunk az interneten, amire szükségünk lehet hozzá, akkor is, ha teljesen ismeretlenül vágunk bele ebbe a hobbiba. A szükséges fonál nagy mennyiségben történő beszerzésére kedvezményeket találhatunk. További előnye, hogy az elkészített ruhadarabokat bátran viselhetjük elkészültük után.
A decoupage (szalvétatechnika) egy olyan kreatív technika, aminek segítségével tetszőleges felületet díszíthetünk színes mintákkal, szalvétából kivágott motívumokkal. Előnye, hogy könnyen elkészíthető, nem igényel kézügyességet, és számos felületre alkalmazható. A decoupage-technikához nem csak szalvétát használhatunk, hanem bármilyen papír alapú mintát. Az elkészített termékek kiválóan alkalmasak díszítőelemként, ajándékként.
Hogyan védekezzünk a madarakkal szemben?
Kertünk, veteményesünk, gyümölcsösünk védelme nagyon fontos, ha nem szeretnénk, hogy a sok munkával megtermelt gyümölcsöket, zöldségeket a madarak takarítsák be helyettünk. Amire fontos odafigyelni, hogy a cél a madarak távol tartása, elriasztása, nem az, hogy elpusztítsuk őket.
A madarak által okozott károk nem csak akkor jelentkeznek, amikor termés van a fákon, földeken, hanem egyből vetés után, mivel számos olyan madár van, ami az elvetett magokat kiszedi a földből. Cikkünkben a védekezési lehetőségek közül fogunk néhányat bemutatni.
A hagyományos, valószínűleg mindenki által ismert megoldás, ha különböző ember formájú figurákat helyezünk el a kertben, amik a madarakat emberekre emlékeztetik. A hátránya ennek a megoldásnak, hogy amennyiben nem tudjuk megoldani, hogy folyamatosan mozogjon a figura, akkor könnyen megszokják a madarak a madárijesztőt.
Egyéb mozgó tárgyak kihelyezése
Bármilyen tárgyat össze lehet dobni, amit a szél folyamatosan tud mozgatni. Gyakori megoldás a szalagok kifüggesztése, vagy a használt CD-DVD lemezek kiaggatása. Ha nem saját készítésben gondolkodunk, lehet kapni madárijesztő szalagot is.
A madárháló alkalmazása kiváló megoldás szőlők esetén, de akár nagyobb fák letakarására is tökéletes megoldást nyújthat. Hátránya, hogy költséges lehet nagy terület fölé kifeszíteni egy hálót, mint anyag- mind munkadíj szempontjából.
Ha nem akarjuk saját magunk megoldani a problémát, vagy egyik otthoni megoldással sem jutottunk előrébb, akkor hívhatunk profi madarak elleni védelemmel foglalkozó szakembert is, aki elvégzi helyettünk ezeket a feladatokat.
A ruha webshopok helyzete a nagyvilágban
Az internet ki találása óta folyamatos fejlődésben van, egyre több feladatra tudjuk használni. A kezdeti információs oldalak után manapság már a webáruházaké a főszerep. Az internetes ruha kereskedések folyamatosan átveszik a vezetést a legkedveltebb vásárlási formák között. Ennek megfelelően, ha ruha webshopot üzemeltetsz, akkor nem ár figyelni arra, hogyan tudod minél jobban kihasználni a benne rejlő lehetőségeket.
A nagyobb vállalatok már felismerték az ún. omnichannel marketing lehetőségeit. Ha te is minél több vásárlót szeretnél, akkor ideje alkalmazni ezt a lehetőséget. Az omnichannel lényege, hogy a vállalkozás egésze egy központi rendszerrel legyen ellátva, ami a cég minden részét irányítja, felügyeli. Szintén a modernizációnak köszönhetően a legjobb cégek fizikai boltjukat és webáruházukat összevonják, egy raktárkészlet-kezelő rendszert alkalmaznak, így saját munkájukat, és a vásárlói élményt is megkönnyítik vele.
Szintén a nagyobb vállalatoknál a mesterséges intelligencia lehetőségeit már elkezdték használni. Gondolj csak a chatbotokra, interaktív kommunikációs megoldásokra. Ezeket a közeljövőben a kisebb divat boltok is jól teszik, ha alkalmazzák, mivel jelentősen megkönnyítik az információszerzést a vásárlók számára a ruhák jellemzőiről.
Az internetes kereskedelem hatására a fizikai boltok is átalakulóban vannak, egyre inkább az információszerzésre mennek rá, mint az azonnali vásárlásra, eladásra. A nagy helyi raktárkészlet helyett a bemutatók, a vállalkozás hírnevének emelése az üzletek célja, amivel később még több vásárlók lehet szerezni.
A kender mint üzemanyag
A kender növényről a legtöbb ember számára a bódultságot okozó marihuána jut eszébe. Emellett azonban számtalan hasznos, érdekes felhasználási módja van, különböző területeken hasznosítanak kender alapú termékeket. Ezek lehetnek többek között:
Cikkünkben a kender alapú üzemanyagot fogjuk részletesebben bemutatni.
A kannabiszból bioüzemanyag állítható elő autókhoz, generátorokhoz, és egy sor más dologhoz, amit el lehet képzelni. A Connecticuti Egyetem tanulmányokat végzett, hogy valóban életképes tüzelőanyag-e, és az eredmények azt mutatják, hogy igen.
A kender egyik legnagyobb előnye, hogy kevésbé termékeny talajon is termeszthető, így olyan földeken is lehet termelni, ahol más növények nem biztos, hogy megélnek. Az egyik fő probléma a jelenlegi bioüzemanyag termeléssel az, hogy gyakran több energiát kell a gyártásába fektetni, mint amennyiért megéri az előállítása. A kannabisz képes lehet ezen változtatni, köszönhetően számos előnyének.
A kendernek nagyjából a kukoricával megegyező talajtermékenységére van szüksége a megfelelő növekedéshez. Azonban a tápanyagigényének mintegy 70%-a visszatér a talajba a növekedési ciklus alatt és után, ezzel jelentősen csökkenti a hosszú távon szükséges műtrágya mennyiségét. Ez egyértelmű előnye az összes többi bioüzemanyag alapanyaggal szemben.
A kender további előnye, hogy a növény minden része hasznosítható, ha a magból kipréselik az olajat, a fennmaradó részek állatok számára takarmányként felhasználhatók.
Előző oldal Oldal 1 Oldal 2 Oldal 3
Keresés a következő kifejezésre: Keresés
Álló koszorú, mikor, milyet?
Hogyan taníts idegen nyelved kisgyermekednek?
Válassz elektromos targoncát a pakoláshoz
Gyakori problémák, hibák konténer rendelés esetén